
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 126
            din 25 iulie 2013

privind prelungirea unor contracte de închiriere

Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14988/08.07.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile adresate Primăriei Municipiului Sighişoara de către beneficiarii unor contracte de închiriere având ca obiect terenuri aferente construcţiilor, respectiv un teren ocupat de construcţie – garaj, prin care aceştia solicită prelungirea acestor contracte,  al căror termen va expira la data de 31.07.2013, respectiv a expirat la data de 07.07.2013;

Având în vedere cererile adresate Primăriei Municipiului Sighişoara de către beneficiarii unor contracte de închiriere având ca obiect loturi de teren pentru expunerea şi comercializarea tablourilor în sistem simeză, prin care aceştia solicită prelungirea acestor contracte,  al căror termen va expira la data de 23.08.2013;

Având în vedere cererea adresată Primăriei Municipiului Sighişoara de către beneficiarul unui contract de închiriere pentru o locuinţă situată în str. Clujului nr. 2A, prin care acesta solicită prelungirea acestui contract, al cărui termen va expira la data de 31.07.2013;

Având în vedere clauza din contractele de închiriere, al căror termen a expirat la data de 07.07.2013 sau va expira la data de 31.07.2013, respectiv 23.08.2013, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 14.987/08.07.2013, prin care se propune aprobarea prelungirii contractelor de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R  Ă Ş T E:
Art.1. (1) Se aprobă prelungirea contractului de închiriere nr. 416/2008, încheiat cu COSTEA VIORICA, având ca obiect terenul aferent construcţiei, în suprafaţă de 367,00 mp., din care 67,00 mp. teren curte şi 300,00 mp. teren grădină, situat în Municipiul Sighişoara, str. Târnavei nr. 14, al cărui termen va expira la data de 31.07.2013.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art.2. (1) Se aprobă prelungirea contractului de închiriere nr. 8/2011, încheiat cu ŞCHEAU NICOLAE -  DORU şi soţia ŞCHEAU ANGELICA – VIOLETA, având ca obiect terenul aferent construcţiei, în suprafaţă de 463 mp., din care 238,00 mp. teren curte şi 225,00 mp. teren grădină, situat în Municipiul Sighişoara, str. Viilor nr. 62, al cărui termen va expira la data de 31.07.2013.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art.3. (1) Se aprobă prelungirea contractului de închiriere nr. 251/2008, încheiat cu VOJDA IRIMIE, având ca obiect terenul ocupat de construcţia – garaj, în suprafaţă de 24,00 mp., situat în Municipiul Sighişoara, str. Trandafirilor  f. nr., al cărui termen a expirat la data de 07.07.2013.

(2) Începând cu data de 01.07.2013, chiria va fi de 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârile Consiliului Local nr. 2/15.01.2013 şi 81/29.05.2013 şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Modificarea şi completarea contractului de închiriere se va face prin act adiţional.
Art.4. (1) Se aprobă prelungirea contractelor de închiriere având ca obiect loturi de teren pentru expunerea şi comercializarea tablourilor în sistem simeză, situate în Municipiul Sighişoara, Piaţa Muzeului f. nr., al căror termen va expira la data de 23.08.2013, conform tabelului nominal – anexa nr. 1 la prezenta hotărâre.

(2) Chiria este cea stabilită prin contractele de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractelor de închiriere este de 1 (un) an.

(4) Prelungirea contractelor de închiriere se va face prin act adiţional.

Art.5. (1) Se aprobă prelungirea contractului de închiriere nr.1094/2008, încheiat cu POPOIU COSTICĂ, având ca obiect locuinţa compusă din o cameră în suprafaţă de 11,61 mp. folosită în  exclusivitate şi suprafaţa de 7,25 mp. folosiţi în comun, locuinţă situată în Municipiul Sighişoara, str. Clujului nr. 2A, ap. 13, al cărui termen va expira la data de 31.07.2013.

 (2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art.6. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art.7. Prin grija d-rei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  
Toth Tivadar                                             
      Contrasemnează/Avizat pentru legalitate

                  SECRETAR,




      Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Arhitect șef ;

1 ex. Direcţia administrarea patrimoniului ;
1 ex. Direcția economică
9 ex. AF/FM

